Simultană: Atunci când interpretul vorbește aproape în același timp cu vorbitorul. Într-un astfel de context comunicativ se cere utilizarea unei cabine de interpretare. Acest tip de interpretare  se utilizează de obicei pentru conferințe multilingvistice. Șușotaj/Chouchotage: Un subtip al interpretării simultane în care interpretul interpretează fie vorbind cu voce scăzută, fie utilizând stații portabile pentru șușotaj. Se pretează foarte bine pentru grupuri mici sau activități care necesită ca participanții să se deplaseze (de ex. tururi ghidate). Consecutivă: Interpretul ascultă discursul original, ia notițe și interpretează la o anumită perioadă după. Acest tip de interpretare se pretează discursurilor oficiale, discuțiilor bilaterale (de ex. la doctor, în cadrul autorităților, la tribunal ș.a.m.d.). Interpretare video: În acest caz interpretarea are loc cu ajutorul unei platforme digitale de comunicare cum ar fi Zoom sau Microsoft Teams. Interpretare telefonică: Se referă la interpretarea care are loc când unul dintre participanți este prezent doar telefonic sau când interpretul participă comunicare prin intermediul telefonului.